Li bħala protesta titlaq il-barra mill-Parlament waqt seduta parlamentari hi materja gravi għax tfisser li ma hemmx mod ieħor kif iż-żewġ naħat jikkomunikaw. Dan mhux sinjal sabiħ u ma jagħmel l-ebda ġid lid-demokrazija parlamentari tagħna. Ovvjament il-Parlament baqa' għaddej bix-xogħol tiegħu. Saru ħafna żbalji li ħtija tagħhom il-pajjiż jinsab fil-qagħda attwali. Hu neċessarju li illum qabel għada jinstab mezz effettiv ta' komunikazzjoni. Sfortunatament jidher li għadna l-bogħod. Hemm bżonn li nikkomunikaw aktar. Forsi naslu biex nirrispettaw iktar lil xulxin, kif ukoll lill-pajjiżna. Għax pajjiżna jixraqlu ħafna aħjar.